Scenska predstava „Zeko i koka“

*Koka:* (dolazi s košaricom jaja)
Gdje si zeko? Zašto ga nema?
Sigurno svoje mrvice sprema!?
Gdje si zeko? Što si radio?

*Zeko:* Na mjesecu mrkve sadio!
A što si ti radila?

*Koka:* Na suncu jaja kuhala!

*Zeko:* A sad dosta šale!
Hoćeš li pričuvati moje mrkve male?

*Koka:* O, veoma rado za tebe ću to učiniti.

(Zeko odlazi)

Sada ću ih brzo negdje sakriti. (Sakriva.)

*Zeko:* (Dolazi.) Hej, kokice, gdje su moje mrkvice!?

*Koka:* Ne brini, u zemlju su se sakrile, otišle su tamo gdje su bile!
Evo tebi moja košarica puna jaja.
Idem po dječicu, sreći neće biti kraja!

(Odlazi.)

*Zeko:* Nemam više ni jedne mrkvice, zato neće biti ni košarice.

*Koka:* (Dolazi iznenađeno s troje djece.)
Zečiću, gdje si košaru sakrio?
Nisi danas to učiniti smio!

*Zeko:* Nemoj se ništa brinuti, otišao sam moje mrkvice tražiti.

*Koka:* S tobom sam se šalila, mrkve su tu. (Donosi ih.)

*Zeko:* I ja sam se šalio. (Donosi.)
Evo, razveseli djecu svu!

*Koka:* Zašto smo danas tu, da se svađamo?

*Zeko:* Ne, nego da jedni drugima Uskrs čestitamo!

SRETAN USKRS!